রয় কিড স্টেডিয়াম

রয় কিড স্টেডিয়াম কেন্টাকির রিচমন্ডে অবস্থিত ইস্টার্ন কেন্টাকি বিশ্ববিদ্যালয়ের আমেরিকান ফুটবল স্টেডিয়াম। বিশবিদ্যালয়ের ক্যাম্পাসে অবস্থিত স্টেডিয়ামটি ইস্টার্ন কেন্টাকি কর্নেলস দলের স্বাগতিক মাঠ। পৃষ্টপোষকতার জন্য স্টেডিয়ামের মাঠকে 'সিজি ব্যাংক মাঠ' নামকরণ করা হয়েছে।  বর্তমানে, রয় কিড স্টেডিয়ামের দুই স্তরে আসন সজ্জিত। নীচের স্তরের বেশিরভাগ আসন ধাতব ব্লিচার দিয়ে তৈরি। সংরক্ষিত হেলান দেওয়া  আসনগুলি নিম্ন স্তরের মাঝখানে পাওয়া যায়। এ আসনগুলি সাধারণত মৌসুমি টিকিটধারী এবং প্রাক্তন শিক্ষার্থীরা কিনে থাকেন।

 ইতিহাস 
১৯৬৯ সালে বিশ্ববিদ্যালয়ের হ্যাঙ্গার ফিল্ডে স্টেডিয়ামের নির্মাণ করা হয়। দীর্ঘদিন হ্যাঙ্গার ফিল্ডের নামে পরিচিত ছিল। ১৯৯০ সালে দীর্ঘদিনের প্রধান ফুটবল কোচ রয় কিডের নামে নামকরণ করা হয়, যিনি ইস্টার্ন কেনটাকিতে তার মেয়াদকালে ৩১৪টি খেলা জিতেছিলেন এবং ১৯৭৯ এবং ১৯৮২ সালে দুটি এনসিএএ ডিভিশন ১ চ্যাম্পিয়নশিপে তার দলকে নেতৃত্ব দিয়েছিলেন। ২০০৪ মৌসুমে, ২২,৭০০ জন লোক স্টেডিয়ামে ইস্টার্ন কেনটাকির প্রতিদ্বন্দ্বী ওয়েস্টার্ন কেনটাকির সাথে লড়াই দেখার জন্য এসেছিলেন, যা স্টেডিয়ামের ইতিহাসে পঞ্চম বৃহত্তম দর্শকদের তালিকায় স্থান করে নেয়। ২০২২ সালে মাঠটির নামকরণ করা হয় 'সিজি ব্যাংক ফিল্ড'।

 সংস্কার 
২০০৯ সালের ৮ই এপ্রিল, আসন্ন ২০০৯ ফুটবল মৌসুমের জন্য প্রাকৃতিক ঘাস উঠিয়ে 'এসএফ ২' কৃত্রিম ঘাস দিয়ে প্রতিস্থাপিত করার ঘোষণা করা হয়েছিল। সেই মৌসুমের জন্য ছোটখাটো সংস্কারের মধ্যে খেলোয়াড়দের লকার রুম, নতুন খেলার ঘড়ি এবং স্কোরবোর্ডও অন্তর্ভুক্ত ছিল।

 বিশেষত্ব 
স্টেডিয়ামের পাশের মোবারলি বিল্ডিংয়ে বেশিরভাগ ফুটবল কার্যক্রম, অত্যাধুনিক শক্তি ও কন্ডিশনিং এবং অ্যাথলেটিক প্রশিক্ষণ সুবিধা রয়েছে। স্টেডিয়ামের গ্যালারির নীচে বেগলি বিল্ডিং নামে পরিচিত একটি একাডেমিক ভবনে তিনটি জিমনেসিয়াম, দুটি হ্যান্ডবল কোর্ট, ৩৬টি শ্রেণীকক্ষ, ৬০টি অফিস, সেইসাথে ফুটবল দলের জন্য লকার এবং প্রশিক্ষণ কক্ষ আছে।

 ছবি 

 তথ্যসূত্র 

বিষয়শ্রেণী:১৯৬৯-এ সম্পন্ন ক্রীড়া মাঠ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো